《冯太学归寿卷》
明代·卢龙云

长铗归来岂为鱼，春晖几望白云居。省亲近得阳城教，遗子难忘邺架书。

旅雁去时催客棹，篱花开处待班裾。人文上国多篇咏，却道南山颂不如。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。